Document ID: 32010D0377

DECIZIA COMISIEI
din 7 iulie 2010
de exonerare a Estoniei de anumite obligații privind aplicarea Directivelor 66/402/CEE și 2002/57/CE ale Consiliului referitoare la Avena strigosa Schreb., Brassica nigra (L.) Koch și Helianthus annuus L.
[notificată cu numărul C(2010) 4526]
(Numai textul în limba estonă este autentic)
(Text cu relevanță pentru SEE)
(2010/377/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (1), în special articolul 23a,
având în vedere Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (2), în special articolul 28,
având în vedere cererea depusă de Estonia,
întrucât:
(1)
Directivele 66/402/CEE și 2002/57/CE stabilesc anumite dispoziții pentru comercializarea semințelor de cereale și a semințelor de plante oleaginoase și pentru fibre. De asemenea, directivele sus-menționate prevăd că, în anumite condiții, statele membre pot fi exonerate total sau parțial de obligația de a aplica prevederile directivelor respective în cazul anumitor specii.
(2)
Estonia a solicitat să fie exonerată de obligațiile care îi revin în ceea ce privește Avena strigosa Schreb., Brassica nigra (L.) Koch și Helianthus annuus L.
(3)
În mod normal, semințele plantelor Avena strigosa Schreb, Brassica nigra (L.) Koch și Helianthus annuus L. nu sunt reproduse și comercializate în Estonia. Mai mult, importanța economică a acestei semințe nu este semnificativă pentru statul membru în cauză.
(4)
În consecință, cât timp aceste condiții rămân valabile, statul membru respectiv ar trebui exonerat de obligația de a aplica dispozițiile Directivelor 66/402/CEE și 2002/57/CE pentru speciile în cauză.
(5)
Măsurile prevăzute în prezenta decizie sunt conforme cu avizul Comitetului permanent pentru semințe și material de înmulțire agricol, horticol și forestier,
ADOPTĂ PREZENTA DECIZIE:
Articolul 1
Estonia este exonerată de obligația de a aplica Directiva 66/402/CEE, cu excepția articolului 14 alineatul (1), pentru specia Avena strigosa Schreb.
Articolul 2
Estonia este exonerată de obligația de a aplica Directiva 2002/57/CE, cu excepția articolului 17, pentru specia Brassica nigra (L.) Koch și Helianthus annuus L.
Articolul 3
Prezenta decizie se adresează Republicii Estonia.
Adoptată la Bruxelles, 7 iulie 2010.

Labels: 17
7
3
6
18